Ukleti restoran u Njujorku?
Novi vlasnici restorana koji se nalazi na 'ukletoj' lokaciji preduzeli drastične mere da izbegnu najgore
Ugao 10. avenije i 23. ulice na Menhetnu smatra se odličnom lokacijom za restoran. Pa opet, tokom poslednjih deset godina tu su propala četiri restorana, a poslednji je „izdržao“ svega devet meseci. Neki časopisi koji se bave restoranima smatraju tu lokaciju - ukletom. Međutim, dvojica braće iz Francuske se ne daju prepasti. Oni će biti partneri u prvom objektu „Njujorške burger kompanije“ koja se polako širi. Brajs Moldovan kaže za naš program da bi njihovi hamburgeri trebalo da se dopadnu multi-etničkom sastavu ovog grada. , kaže jedan od vlasnika, Brajs Moldovan. Prostor je renoviran i ukonjeni su svi tragovi propalih restorana. Ali u slučaju da novi dekor i jelovnik nisu dovoljni, lokalni budistički sveštenik zamoljen je da blagoslovi prostorije. Ista molba upućena je rimokatoličkom svešteniku, koji je osveštao restoran svetom vodicom, i rabinu, koji je na ulazu postavio mezuzu, koja sadrži reči iz svete jevrejske knjige Tore. Rabin je istakao kako mezuza ukazuje da je zgrada blagoslovljena. Niko od sveštenika nije rekao da veruje u prokletstvo, a svi tvrde da više ne blagoslove samo bebe i domove, već i poslovne objekte. Sveštenik Čodo kaže da uspešni biznis mora da bude savestan. " Brajs Moldovan obećava svežu hranu, sezonski jelovnik i brzu uslugu. Uz takve sastojke i dobru lokaciju, on je uveren da njegov novi restoran, koji je otvoren pre nekoliko dana, neće biti uklet.